‘CIMBT’เครดิตดีขึ้นเครือข่ายแม่เอื้อธุรกิจ
ฟิทช์ปรับเพิ่มอันดับเครดิตของธนาคารซีไอเอ็มบี ไทย แนวโน้มมีเสถียรภาพ
10 ส.ค. 2554

ฟิทช์ปรับเพิ่มอันดับเครดิตของธนาคารซีไอเอ็มบี ไทย แนวโน้มมีเสถียรภาพ
ฟิทช์ เรทติ้งส์ ปรับเพิ่มอันดับเครดิตสากลสกุลเงินต่างประเทศระยะยาวเป็น BBB จาก BBBแนวโน้มเครดิตมีเสถียร ภาพแก่ธนาคารซีไอเอ็มบี ไทย (CIMBT) 
ทั้งนี้ เหตุผลหลักที่ทำให้เครดิตดีขึ้นมาจากระดับการเชื่อมโยงเครือข่ายธุรกิจทั้งในเชิงกลยุทธ์และการดำเนินงานระหว่าง CIMBT และ CIMB Bank Berhad ของมาเลเซีย 
สำหรับเหตุผลรองมาจากผลการดำเนินงานที่ดีขึ้นของ CIMBT ในช่วง 1218 เดือนที่ผ่านมาจากช่วงปี 2550-2551 ที่ต้องเผชิญกับการขาดทุนจำนวนมากทำให้อันดับเครดิตของ CIMBT สามารถปรับเข้าใกล้กับอันดับเครดิตของ CIMB มากขึ้น
กลยุทธ์การดำเนินนโยบายธุรกิจของ CIMB ซึ่งเน้นที่จะขยายการดำเนินงานและเครือข่ายธุรกิจให้มากขึ้นในภูมิภาคอาเซียนซึ่งได้รวมถึงแผนการเติบโตของส่วนแบ่งกำไรและเพิ่มสัดส่วนการดำเนินธุรกิจของ CIMBT ซึ่งเป็นการเพิ่มความเชื่อมั่นแก่ฟิทช์ต่อระดับการให้การสนับสนุนที่ได้จากธนาคารแม่ 
อย่างไรก็ตาม การดำเนินแผนขยายธุรกิจของ CIMB ต้องอาศัยเงินทุนและทรัพยากรองค์กรอย่างมาก และต้องใช้เวลาอีกระยะหนึ่งกว่าจะได้รับประโยชน์เต็มที่ ซึ่งอาจจะเกิดผลกระทบในทางลบต่ออันดับเครดิตของ CIMB โดยเห็นได้จากการปรับลดของแนวโน้มเครดิตกลับเป็นแนวโน้มเครดิตมีเสถียรภาพจากแนวโน้มเครดิตเป็นบวก เมื่อวันที่ 9 พ.ค. 2554 ที่ผ่านมา